Η **Προυνέλα Μάργκαρετ Ράμνεϊ Γουέστ Σκέιλς** (Αγγλικά: Prunella Margaret Rumney West Scales,   το γένος Ίλινγκγουορθ, γεννημένη στις 22 Ιουνίου 1932) είναι μια Αγγλίδα ηθοποιός, περισσότερο γνωστή για το ρόλο της ως Σίμπιλ Φόλτι, σύζυγος του Μπάζιλ Φόλτι (Τζον Κλιζ), στην κωμωδία *Ένα τρελό, τρελό ξενοδοχείο* του BBC, την υποψηφιότητά της για Βραβείο Βρετανικής Ακαδημίας Κινηματογράφου για την ερμηνεία της ως Ελισάβετ Β΄ του Ηνωμένου Βασιλείου στο *A Question of Attribution* (BBC, 1991)  και για τη σειρά ντοκιμαντέρ *Στους δρόμους του νερού*  (2014–2021), που ταξιδεύει με φορτηγίδες και άλλα πλεούμενα μαζί με τον σύζυγό της, επίσης ηθοποιό Τίμοθι Γουέστ.

Τα πρώτα χρόνια
---------------

Η Σκέιλς γεννήθηκε στο Σάτον Έμπινγκερ του Σάρεϊ. Ήταν κόρη της ηθοποιού Κάθριν (το γένος Σκέιλς) και του βαμβακεμόρου Τζον Ρίτσαρντσον Ίλινγκγουορθ.   Παρακολούθησε το Moira House Girls' School, Eastbourne.  Είχε έναν μικρότερο αδερφό, τον Τίμοθι Ίλινγκγουορθ (1934–2017). 

Το 1939, στην αρχή του Β' Παγκοσμίου Πολέμου, οι γονείς της Σκέιλς μετακόμισαν με τα παιδιά τους στο Μπακς Μιλ του Ντέβον. Η ίδια η Σκέιλς και ο αδελφός της οδηγήθηκαν στο Νίαρ Σόρεϊ στο Λάνκασιρ.

Καριέρα
-------

### Τα πρώτα έργα

Η Σκέιλς ξεκίνησε την καριέρα της το 1951 ως βοηθός διευθυντή σκηνής στο Bristol Old Vic. Κατά τη διάρκεια της καριέρας της, έχει συχνά ερμηνεύσει κωμικούς ρόλους. Οι πρώτες της δουλειές ήταν η δεύτερη μεταφορά στο Ηνωμένο Βασίλειο του *Περηφάνια και Προκατάληψη* (1952), και τα *Laxdale Hall* (1953), *Hobson's Choice* (1954), *Room at the Top* (1959) και *Waltz of the Toreadors* (1962).

Το διάλειμμα της καριέρας της ήρθε με την κωμική σειρά *Marriage Lines* στις αρχές της δεκαετίας του 1960. Έπαιξε τον πιο διάσημο ρόλο της, τη Σίμπιλ Φόλτι στη κωμική σειρά *Ένα τρελό, τρελό ξενοδοχείο*, το 1975 και το 1979. Εκτός αυτού, ερμήνευσε ρόλους σε κωμικές σειρές του BBC Radio 4 και σε κωμικές σειρές όπως *After Henry*, *Smelling of Roses* και *Ladies of Letters.* Στην τηλεόραση πρωταγωνίστησε στη σειρά *Mapp & Lucia*. Έπαιξε τη βασίλισσα Ελισάβετ Β΄ στο *A Question of Attribution* του Άλαν Μπένετ. 

Το 1973, η Σκέιλς πήρε έναν ρόλο στο *One Man's Meat, το* οποίο αποτέλεσε μέρος της σειράς *Seven of One*, επίσης για το BBC. Οι μετέπειτα κινηματογραφικές της εμφανίσεις περιλαμβάνουν μεταξύ άλλων τις ταινίες *Απόδραση από το σκοτάδι* (1976), *Οι τρελές τρελές περιπέτειες του Σέρλοκ Χολμς* (1978), *Ανθρωποκυνηγητό σε δύο ηπείρους* (1978), *Επιστροφή στο Χάουαρντς Εντ* (1992), και *Stiff Upper Lips* (1997). Έπαιξε επίσης στην τηλεοπτική παραγωγή του BBC του σεξπιρικού *Οι εύθυμες Κυράδες του Ουίνδσορ* (1982).

### Από τη δεκαετία του 1990 και μετά

Για δέκα χρόνια,  η Σκέιλς εμφανιζόταν ως Ντότι Τέρνμπαλ σε διαφημίσεις για τη βρετανική αλυσίδα σούπερ μάρκετ Tesco.  Το 1996, η Σκέιλς πρωταγωνίστησε στην τηλεοπτική ταινία, *Lord of Misrule*, μαζί με τους Ρίτσαρντ Γουίλσον και Έμιλι Μόρτιμερ. Τα γυρίσματα έγιναν στην Κορνουάλη. Επίσης το 1996, εμφανίστηκε ως Μπέιτς στην *Έμμα* της Τζέιν Όστεν. Το 1997, η Σκέιλς πρωταγωνίστησε στη μικρού μήκους ταινία επιστημονικής φαντασίας *Phoenix* που προβλήθηκε για πρώτη φορά το 1999 από το κανάλι Syfy του NBCUniversal. 

Το 2000, η Σκέιλς εμφανίστηκε στην ταινία *The Ghost of Greville Lodge* ως Σάρα.

Το 2003, η Σκέιλς δάνεισε τη φωνή της για τον ρόλο της κίσσας, σε μια ηχογράφηση της όπερας του Τζοακίνο Ροσσίνι *Η κλέφτρα κίσσα*.

Το 2006, η Σκέιλς εμφανίστηκε μαζί με τους βραβευμένους με Όσκαρ Βανέσα Ρέντγκρεϊβ και Μαξιμίλιαν Σελ στη μίνι σειρά *The Shell Seekers*.

### Τα επόμενα χρόνια

Στις 16 Νοεμβρίου 2007, η Σκέιλς εμφανίστηκε στο *Children in Need*, επαναλαμβάνοντας το ρόλο της ως Σίμπιλ Φόλτι. Ο Τζον Κλιζ είπε σε μια συνέντευξη στις 8 Μαΐου 2009 ότι ο ρόλος της Σίμπιλ είχε προσφερθεί αρχικά στην Μπρίτζετ Τέρνερ, η οποία τον απέρριψε, ισχυριζόμενη ότι "δεν ήταν κατάλληλος για αυτήν". 

Η Σκέιλς εμφανίστηκε το 2008 σε ένα επεισόδιο της σειράς *Μις Μαρπλ* της *Άγκάθα Κρίστι*. Η Σκέιλς πρωταγωνίστησε το 2011 στη βρετανική 3D οικογενειακή κωμωδία δράσης *Horrid Henry: The Movie*. 

Μαζί με τον σύζυγό της Γουέστ, η Σκέιλς εμφανίστηκε στο *Στους δρόμους του νερού*  για το Channel 4 από το 2014 προτού η επιδείνωση της υγείας της φέρει το τέλος της τηλεοπτικής της καριέρας. Η εφημερίδα *The Guardian* έγραψε τον Νοέμβριο του 2016 ότι «είναι τελικά ένα έργο για ένα αφοσιωμένο ζευγάρι που αντιμετωπίζει κάτι τεράστιο μαζί».

Προσωπική ζωή
-------------

Το 1992 η Σκέιλς εμφανίστηκε στο *Desert Island Discs* του BBC Radio 4. Το βιβλίο που επέλεξε ήταν τα *Άπαντα του Σαίξπηρ* στα Γερμανικά, η Βίβλος στα Ρωσικά και ένα ρωσικό λεξικό. 

Η βιογραφία της με τίτλο *Prunella*, γραμμένη από την Τερίζα Ράνσομ, δημοσιεύτηκε το 2005.  Το 2005 βάφτισε το κρουαζιερόπλοιο *Artemis* της P&O.  Ένας γεωπόνος δημιούργησε ένα τριαντάφυλλο με το όνομα *Prunella*, προς τιμήν της.  Η Σκέιλς είναι χορηγός του Lace Market Theatre στο Νότιγχαμ. 

### Οικογένεια

Η Σκέιλς είναι παντρεμένη με τον ηθοποιό Τίμοθι Γουέστ, με τον οποίο έχει δύο γιους. Ο μεγάλος είναι ο ηθοποιός και σκηνοθέτης Σάμιουελ Γουέστ. Ο μικρότερος γιος τους, Τζόζεφ, συμμετείχε σε δύο επεισόδια της εκπομπής *Στους δρόμους του νερού* που γυρίστηκαν στη Γαλλία. Η Σκέιλς έχει επίσης μια θετή κόρη, την Τζούλιετ, από τον πρώτο γάμο του Γουέστ.

### Φιλανθρωπικό έργο

Η Σκέιλς υπήρξε πρέσβειρα της φιλανθρωπικής οργάνωσης Παιδικά Χωριά SOS, μιας διεθνούς φιλανθρωπικής οργάνωσης που παρέχει σπίτια και μητέρες σε ορφανά και εγκαταλελειμμένα παιδιά. Υποστηρίζει την ετήσια εκστρατεία της φιλανθρωπικής οργάνωσης World Orphan Week, η οποία πραγματοποιείται κάθε Φεβρουάριο. 

### Αλτσχάϊμερ

Τον Μάρτιο του 2014, ο σύζυγος της Σκέιλς είπε στην εφημερίδα *The Guardian* ότι η Σκέιλς πάσχει από τη νόσο Αλτσχάιμερ.  Το ζευγάρι μίλησε σε ένα ραδιοφωνικό πρόγραμμα του BBC Radio 4 για τα γηρατειά και την άνοια τον Δεκέμβριο του 2014.  Τον Ιούνιο του 2018, ο σύζυγός της χαρακτήρισε τη βραχυπρόθεσμη μνήμη της «καθόλου καλή».  Τον Ιανουάριο του 2020 ανακοινώθηκε ότι λόγω της επιδείνωσης της υγείας της Σκέιλς, αυτή και ο Γουέστ δεν είχαν άλλη επιλογή από το να ολοκληρώσουν την 67χρονη καριέρα της.

Διακρίσεις
----------

Η Σκέιλς έλαβε το παράσημο του Τάγματος της Βρετανικής Αυτοκρατορίας το 1992. Ο σύζυγός της είχε λάβει την ίδια τιμή το 1984.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *Internet Broadway Database*. 103600. Ανακτήθηκε στις 9  Οκτωβρίου 2017.
3. ↑  (Αγγλικά) *Discogs*. 434393. Ανακτήθηκε στις 9  Οκτωβρίου 2017.
4. ↑  «The International Who's Who of Women 2006» Routledge. Οκτώβριος 2005. ISBN-13 978-1-85743-325-8.
5. ↑  *The International Who's Who, 1997–98*, Europa Publications, p. 1332.
6. ↑  *The International Who's Who of Women 2002*, 3rd edition, ed. Elizabeth Sleeman, Europa Publications, 2000
, p. 510.
7. ↑  «1992 BAFTA Awards». IMDb. Ανακτήθηκε στις 21 Ιουλίου 2015.
8. ↑  «ΕΡΤ - Πρόγραμμα Τηλεόρασης». *program.ert.gr*. Ανακτήθηκε στις 18 Δεκεμβρίου 2022.
9. ↑  «Prunella Scales Biography (1932–)». *filmreference.com*. Ανακτήθηκε στις 21 Ιουλίου 2015.
10. ↑  «Image: British TV stalwart Best [...]». *thefreelibrary.com*. 28 Ιουλίου 2012. Ανακτήθηκε στις 21 Ιουλίου 2015.
11. ↑  «Home». *Moira House*. Αρχειοθετήθηκε από το πρωτότυπο στις 8 Σεπτεμβρίου 2019. Ανακτήθηκε στις 21 Ιουλίου 2015.
12. ↑  Great Canal Journeys, series 8, episode Marne–Rhine Canal, timestamp approx 46:45
13. 1 2  «Happy 80th Birthday, Prunella Scales! – Anglophenia – BBC America». *BBC America*.
14. ↑  «Ad hoc: Tesco thinks again as Dotty takes her leave». *The Telegraph*. Αρχειοθετήθηκε από το πρωτότυπο στις 12 Ιανουαρίου 2022. Ανακτήθηκε στις 9 Ιανουαρίου 2021.
15. ↑  «Tesco to resurrect 'Dotty' concept in major Christmas TV ad campaign». *www.campaignlive.co.uk*. Ανακτήθηκε στις 9 Ιανουαρίου 2021.
16. ↑  «Phoenix». *SPIKE*. 2015. Ανακτήθηκε στις 21 Ιουλίου 2015.
17. ↑  «Fawlty Towers almost didn't happen for Prunella Scales, according to John Cleese». *Daily Mirror* (London: Trinity Mirror). 8 May 2009. ISSN 9975-9950. OCLC 223228477.. Ανακτήθηκε στις 21 July 2015.
18. ↑  «Great Canal Journeys». *ERTFLIX*. Ανακτήθηκε στις 18 Δεκεμβρίου 2022.
19. ↑  Heritage, Stuart (7 November 2016). «'It's like glimpsing an old couple holding hands': why I adore Great Canal Journeys». *The Guardian*.. Ανακτήθηκε στις 4 December 2016.
20. ↑  «BBC Radio 4 – Desert Island Discs, Prunella Scales». *BBC*. Ανακτήθηκε στις 12 Αυγούστου 2022.
21. ↑  Ransom, Teresa (2005). *Prunella: The Authorised Biography of Prunella Scales*. London, UK: John Murray. ISBN 9780719556975.
22. ↑  «Artemis». *P&O Cruises*. Αρχειοθετήθηκε από το πρωτότυπο στις 5 Μαΐου 2008.
23. ↑  «Celebrity Gardeners: Prunella Scales' garden». *www.telegraph.co.uk*. Ανακτήθηκε στις 18 Δεκεμβρίου 2022.
24. ↑  «Patrons». *The Lace Market Theatre*. 2022. Ανακτήθηκε στις 12 Αυγούστου 2022.
25. ↑  «SOS Children: Sponsor a child with our charity». *soschildren.org*. Αρχειοθετήθηκε από το πρωτότυπο στις 6 Ιουλίου 2010. Ανακτήθηκε στις 21 Ιουλίου 2015.
26. ↑  Association, Press (4 March 2014). «Prunella Scales suffering from 'a sort of mild Alzheimer's'». *The Guardian*.. Ανακτήθηκε στις 21 July 2015.
27. ↑  «Suppose I Lose It». *BBC Radio 4*. 2015. Ανακτήθηκε στις 21 Ιουλίου 2015.
28. ↑  «Alzeheimer's won't stop Timothy West and Pruenella Scales from seeing the world». *Stuff*. 8 Ιουνίου 2018. Ανακτήθηκε στις 20 Φεβρουαρίου 2019.
29. ↑  «Fawlty Towers star Prunella Scales and husband Timothy West quit Channel 4 show Great Canal Journeys amid her heartbreaking Alzheimer's battle». *Metro*. 30 Ιανουαρίου 2020. Ανακτήθηκε στις 23 Νοεμβρίου 2022.

Εξωτερικοί σύνδεσμοι
--------------------

* Προυνέλα Σκέιλς στην IMDb
* Προυνέλα Σκέιλς στο Internet Broadway Database (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85145404
* LCCN: n81086388
* ISNI: 0000 0001 1533 5303
* GND: 130510718
* SUDOC: 124224253
* BNF: cb14024287j (data)
* MusicBrainz: 77be6dc1-6c97-48a8-965f-3d0d5610708d
* NKC: pna2009482648

 |

 |